Alföldi Agrárszakképzési Centrum pályázatot hirdet

**Alföldi Agrárszakképzési Centrum Intézményébe**

 **igazgatói munkakör**

betöltésére.

**A munkaviszony időtartama:**

2022. év július hó 2.-2027. év július hó 1.

**Foglalkoztatás jellege:**

Teljes munkaidő

**A munkavégzés helye:**

Alföldi ASzC Kenderesi Mezőgazdasági Technikum, Szakképző Iskola és Kollégium

**A beosztáshoz tartozó, illetve a vezetői megbízással járó lényeges feladatok:**

* A jogszabályoknak és szakmai követelményeknek megfelelően, a főigazgató irányítása mellett a szakképző intézmény szakmai vezetése, döntés minden olyan a szakképző intézmény működésével, feladatellátásával kapcsolatos ügyben, melyet jogszabály nem utal a főigazgató vagy a kancellár hatáskörébe.

**Illetmény és juttatások:** A munkabér megállapítására a munka törvénykönyvéről szóló 2012. évi I. törvény rendelkezései az irányadók.

**Pályázati feltételek:**

* magyar állampolgárság,
* cselekvőképesség,
* büntetlen előélet,
* a szakképző intézményben oktatói munkakör betöltéséhez szükséges felsőfokú végzettség és technikum esetében mesterképzésben, szakképző iskola esetében legalább alapképzésben szerzett szakképzettség,
* intézményvezetői szakképzettség, legalább egy év intézményvezetői gyakorlat vagy legalább százhúsz órás tanügyigazgatási és pedagógiai ismereteket nyújtó képzés,
* oktatói munkakörben vagy legalább heti tíz foglalkozás megtartására vonatkozó óraadói megbízás ellátása során legalább hároméves szakmai gyakorlat,
* vagyonnyilatkozat-tételi kötelezettség teljesítésének vállalása.

**A munkakör betöltéséhez szükséges kompetenciák:**

* vezetői készség,
* kiváló szervező- és kommunikációs készség,
* elemzőkészség,
* terhelhetőség,
* gyors, pontos munkavégzés.

**A pályázat elbírálásánál előnyt jelent:**

* agrár-szakmai szervezet munkájában szerzett vezetői tapasztalat,
* agrárgazdasági területen szerzett gyakorlati tapasztalat,
* országos vagy regionális pályázatok és projektek kezelésében szerzett jártasság,
* az agrárszakképzés területére vonatkozó nemzetközi kapcsolatrendszerben való közreműködés,
* szervezetfejlesztésben, nevelési-oktatási intézmény alapításában szerzett tapasztalat,
* felsőfokú gazdasági végzettség,
* felhasználói szintű informatikai ismeretek.

**A pályázat részeként benyújtandó iratok, igazolások:**

* Részletes életutat bemutató szakmai önéletrajz, az eddigi munkahelyek, munkakörök feltüntetésével, az eddigi szakmai munka részletes ismertetésével,
* Iskolai végzettséget, szakképzettséget és egyéb végzettséget igazoló iratok,
* A pályázó legalább 3 éves szakmai gyakorlatát és legalább 1 éves intézményvezetői gyakorlatát vagy legalább százhúsz órás tanügyigazgatási és pedagógiai ismereteket nyújtó képzésigazoló dokumentum (munkáltatói igazolás, munkakör megnevezésével),
* Amennyiben a szakmai gyakorlatát óraadói megbízás ellátásával igazolja, az arról szóló igazoló dokumentum,
* A szakképzésről szóló törvény végrehajtásáról szóló 12/2020. (II. 7.) Korm. rendelet 128. § (3) bekezdése szerint a pályázónak a megpályázott szakképző intézmény vezetésére vonatkozó programja, mely tartalmazza a szakmai helyzetelemzésre épülő fejlesztési elképzeléseket összhangban a szakképzési centrum programjával,
* 90 napnál nem régebbi keltezésű hatósági bizonyítvány a büntetlen előélet igazolására, valamint annak igazolására, hogy nem áll olyan foglalkozástól való eltiltás hatálya alatt, amely a munkaviszony létesítését nem teszi lehetővé vagy nyilatkozat arról, hogy a pályázat pozitív elbírálása esetén az erkölcsi bizonyítványt a megbízás napjáig a pályázó eredetben bemutatja,
* Nyilatkozat, amelyben vállalja igazgatóvá történő megbízása esetén az egyes vagyonnyilatkozat-tételi kötelezettségekről szóló 2007. évi CLII. törvény szerinti vagyonnyilatkozat-tételi kötelezettség teljesítését.
* Nyilatkozat, amelyben hozzájárul a pályázati anyagában foglalt személyes adatainak a pályázati eljárással összefüggésben szükséges kezeléséhez.

**A beosztás betölthetőségének időpontja:**

A beosztás 2022.07.02-től betölthető.

**A pályázat benyújtásának határideje:** 2022. május 31.

A pályázati kiírással kapcsolatosan további információt az Alföldi Agrárszakképzési Centrum részéről dr. Kalmár Éva titkárságvezető nyújt, a 06-30/ 012 35 30 –as telefonszámon.

**A pályázatok benyújtásának módja:**

Elektronikus úton "AASzC 3-59/2022., igazgató" tárggyal a kabinet@aaszc.hu e-mail címen keresztül.

**A pályázat elbírálásának rendje:**

A határidőt követően megküldött, valamint a pályázati feltételeknek nem megfelelő pályázat érvénytelen, melyről a pályázó értesítést kap. Az érvényes pályázattal rendelkező pályázókat az Alföldi ASZC által létrehozott Bíráló Bizottság meghallgatja.

**A pályázat elbírálásának határideje:** 2022. június 15.

**A pályázati kiírás további közzétételének helye:**

* [www.kozigallas.gov.hu](http://www.kozigallas.gov.hu)
* Kormányzati Portál: [www.kormany.hu](http://www.kormany.hu)
* Oktatási és Kulturális Közlöny aktuális száma
* szakképzési centrum honlapja
* szakképző intézmény honlapja

**A munkáltatóval kapcsolatos egyéb lényeges információ:**

Az alkalmazásról – a pályázati eljárást követően – az agrárminiszter dönt. A pályázatban csak a kiírás feltételeinek mindenben megfelelő, határidőre beérkezett dokumentumokkal rendelkező pályázó vesz részt. Hiánypótlásnak nincs helye.